Կարմիր խաչի և Կարմիր մահիկի համաշխարհային օր

**Կարմիր խաչի և Կարմիր մահիկի համաշխարհային օր,** ամենամյա տոնակատարություն, որը յուրաքանչյուր տարի նշվում է մայիսի 8-ին, ի պատիվ՝ Անրի Դյունանի ծննդյան օրվան։ Կարմիր խաչի համաշխարհային օրը, նաև հայտնի է որպես «Կարմիր մահիկի օր», նվիրված է Կարմիր խաչի և Կարմիր մահիկի միջազգային շարժման սկզբունքներին։

Ժան Անրի Դյունան («Խաղաղության Նոբելյան մրցանակ» առաջին դափնեկիր և «Կարմիր խաչի միջազգային կոմիտե» (ԿԽՄԿ)-ի հիմնադիր), ծնվել է 1828 թվականի մայիսի 8-ին, Ժնևում (Շվեյցարիա), և մահացել է 1910 թվականի հոկտեմբերի 30-ին, Հայդենում։ Անրի Դյունանը՝ շվեյցարացի գործարար և սոցիալական ակտիվիստ է եղեղ։ 1859 թվականին, իր գործարարական ճանապարհորդության ընթացքում ականատես է եղել հյուսիսային Իտալիայի՝ Սոլֆերինո քաղաքի մերձակայքում արյունալի ճակատամարտին, որից հետո՝ 1862 թվականի նոյեմբերին, իր սեփական միջոցներով հրատարակել է *«Հուշեր Սոլֆերինոյի մասին»* անվանումով գիրք։

## Պատմություն
«Ամբողջ աշխարհը ընդգրկող ամենամյա գործողություն, որը մեծ ներդրում կունենա խաղաղության մեջ» գաղափարը ծագեց Առաջին համաշխարհային պատերազմից, անմիջապես հետո: Այս նախաձեռնությունը, որը հայտնի է որպես «Կարմիր խաչի զինադադար», ուսումնասիրվեց Կարմիր խաչի XIV միջազգային համաժողովում ստեղծված միջազգային հանձնաժողովի կողմից:

Նրա զեկույցը, որը ներկայացվել էր 1934 թվականին՝ Տոկիոյում կայացած «Կարմիր Խաչի XV միջազգային համաժողովում», վերջնականապես հաստատվեց։ Միայն Երկրորդ համաշխարհային պատերազմի ավարտից հետո՝ 1946 թվականին, Անրի Դյունանի զեկույցը ուսումնասիրվեց Կարմիր խաչի ընկերությունների լիգայի (ԿԽԼ) կողմից, որը 1991 թվականին վերանվանվեց «Կարմիր խաչի և Կարմիր մահիկի ընկերությունների միջազգային ֆեդերացիա» (ԿԽՄՖ):

Երկու տարի անց, զինադադարի սկզբունքները և դրանց կիրառելիությունը աշխարհի տարբեր շրջաններում վերանայելուց հետո, առաջարկվեց նշել ամենամյա «Կարմիր խաչի միջազգային օր», որը առաջին անգամ նշվել է՝ 1948 թվականի մայիսի 8-ին։ Տոնակատարության պաշտոնական անվանումը վերափոխվել է 1984 թվականին՝ «Կարմիր խաչի և Կարմիր մահիկի համաշխարհային օր»։

Մայիսի 8-ին, Կարմիր խաչի և Կարմիր մահիկի միջազգային շարժումը նշում է միլիոնավոր կամավորների և անհաշիվ այլոց նվիրումը, սրտացավությունը, քաջությունն ու ձգտումը, ովքեր օգնություն, հոգատարություն և կյանք փրկող ծառայություններ են մատուցում իրենց համայնքներում ապրող մարդկանց: Բազմաթիվ կամավորներ, իրենց աջակցությունն են ցուցաբերում հետևյալ ծառայությունների ու ծրագրերի միջոցով՝ տնային խնամք, առաջին օգնություն, առողջ ապրելակերպ, աղետների ռիսկի նվազեցում, վարակիչ և ոչ վարակիչ հիվանդությունների կանխարգելում, փախստականների պաշտպանություն և ինտեգրում, մարդասիրական արժեքների տարածում, երիտասարդական հիմնախնդիրների արձագանքում, մարդասիրական օգնության և սոցիալ–հոգեբանական աջակցության տրամարդում, կամավորական նախաձեռնություններ և այլն: «Կարմիր խաչ»-ի միջազգային շարժման ձևավորման և զարգացման պատմությունը,  ներկայացված է Կարմիր խաչի և Կարմիր մահիկի միջազգային թանգարանում։

## Ծանոթագրություններ

## Արտաքին հղումներ
* International Committee of the Red Cross: World Red Cross and Red Crescent Day
* British Red Cross 

Կատեգորիա:Բարեգործական կազմակերպություններ
Կատեգորիա:Բարեգործական կազմակերպություններ ըստ երկրի
Կատեգորիա:Իրավապաշտպան կազմակերպություններ
Կատեգորիա:Կազմակերպություններ այբբենական կարգով
Կատեգորիա:Կամավորություն
Կատեգորիա:Կարմիր խաչ
Կատեգորիա:Միջազգային կազմակերպություններ
Կատեգորիա:Նոբելյան մրցանակակիրներ ըստ ազգության
Կատեգորիա:Նոբելյան մրցանակի բազմակի դափնեկիրներ
Կատեգորիա:Նոբելյան մրցանակի դափնեկիրներ
Կատեգորիա:Մարդկային ռեսուրսների կառավարում
Կատեգորիա:Մարդու իրավունքներ ըստ երկրի
Կատեգորիա:Մարդու իրավունքները Եվրոպայում
Կատեգորիա:Մարդու իրավունքների միջազգային կազմակերպություններ
Կատեգորիա:Իրավապաշտպան գործունեություն